b'\n_START_ARTICLE_\nBarbara Fredrickson\n_START_PARAGRAPH_\nBarbara L. Fredrickson (gimusi 1964 m.) yra psichologijos profesor\xc4\x97, d\xc4\x97stanti University of North Carolina at Chapel Hill. Labiausiai pripa\xc5\xbeintas Fredrickson darbas yra \xe2\x80\x9epl\xc4\x97sk ir kurk\xe2\x80\x9c pozityvi\xc5\xb3j\xc5\xb3 emocij\xc5\xb3 teorija, kuri teigia, kad evoliuci\xc5\xa1kai pozityviosios emocijos susiformavo tam, kad skatint\xc5\xb3 k\xc5\xabrybingum\xc4\x85, atvirum\xc4\x85 naujoms id\xc4\x97joms, smalsum\xc4\x85, eksperimentavim\xc4\x85 su naujomis veiklomis. Visa tai leid\xc5\xbeia \xc5\xbemon\xc4\x97ms kurti naujus resursus, tokius kaip \xc4\xafgytos \xc5\xbeinios ir socialiniai ry\xc5\xa1iai. Fredrickson \xc4\xafgijo psichologijos moksl\xc5\xb3 daktaro laipsn\xc4\xaf Stanfordo universitete 1990 m.\n_START_SECTION_\n\xe2\x80\x9dPl\xc4\x97sk ir kurk\xe2\x80\x9c\n_START_PARAGRAPH_\nFredrickson atlikt\xc5\xb3 tyrim\xc5\xb3 metu atsitiktinai atrinkti tiriamieji \xc5\xbei\xc5\xabr\xc4\x97jo filmus, sukelian\xc4\x8dius teigiamas emocijas, tokias kaip linksmumas ir pasitenkinimas, ir neigiamas emocijas, tokias kaip baim\xc4\x97 ir li\xc5\xabdesys, arba nesukelian\xc4\x8dius joki\xc5\xb3 emocij\xc5\xb3. Tie tiriamieji, kurie patyr\xc4\x97 teigiamas emocijas, demonstruodavo padid\xc4\x97jus\xc4\xaf k\xc5\xabrybingumo ir i\xc5\xa1radingumo lyg\xc4\xaf, geb\xc4\x97jim\xc4\x85 m\xc4\x85styti pla\xc4\x8diau, suvokti platesn\xc4\xaf kontekst\xc4\x85. Ilgalaikiai tyrimai rodo, kad pozityvios emocijos lemia ilgalaiki\xc5\xb3 resurs\xc5\xb3 k\xc5\xabrim\xc4\x85, toki\xc5\xb3 kaip psichologinis atsparumas, psichologinis sveikatingumas, didesnis pasitenkinimu gyvenimu jausmas.\n_START_SECTION_\nAtsv\xc4\x97rimo efektas\n_START_PARAGRAPH_\nStraipsnyje \xe2\x80\x9ePozityvi\xc5\xb3j\xc5\xb3 emocij\xc5\xb3 atsv\xc4\x97rimo efektas\xe2\x80\x9c Barbara Fredrickson su kolegomis argumentuotai \xc4\xafrodin\xc4\x97ja, kad teigiamos pozityvios emocijos atsveria negatyvi\xc5\xb3 emocij\xc5\xb3 poveik\xc4\xaf kraujotakos sistemai, t. y. sukelia atv\xc4\x97rimo efekt\xc4\x85 (angl. "the undoing effect"). Kuomet \xc5\xbemon\xc4\x97s patiria stres\xc4\x85, pagreit\xc4\x97ja j\xc5\xb3 \xc5\xa1irdies ritmas, pakyla cukraus lygis kraujyje, imunin\xc4\x97 sistema susilpn\xc4\x97ja. \xc5\xa0ie ir kiti poky\xc4\x8diai organizme \xc4\xafvyksta tam, kad \xc5\xbemogus gal\xc4\x97tu imtis greit\xc5\xb3 ir intensyvi\xc5\xb3 veiksm\xc5\xb3 i\xc5\xa1kilusiai gr\xc4\x97smei pa\xc5\xa1alinti. Tai yra nat\xc5\xabral\xc5\xabs biologiniai procesai reikalingi i\xc5\xa1likimui. Visgi, netgi tada, kai stres\xc4\x85 sukelianti situacija pa\xc5\xa1alinama, o min\xc4\x97ti organizmo poky\xc4\x8diai pernelyg ilgai nenusl\xc5\xabgsta, ilgainiui tai tampa labai svarbia sveikatos problem\xc5\xb3, toki\xc5\xb3 kaip vainikin\xc4\x97 \xc5\xa1irdies liga, prie\xc5\xbeastimi. Tai lemia trumpesn\xc4\x99 vidutin\xc4\x99 gyvenimo trukm\xc4\x99.  1500 \xc5\xbemoni\xc5\xb3 tyrimas Kalifornijoje parod\xc4\x97, kad vaikai, kuri\xc5\xb3 t\xc4\x97vai i\xc5\xa1siskyr\xc4\x97 anks\xc4\x8diau negu vaikams sukako 21 metai, gyveno vidutini\xc5\xa1kai 4 metais trumpiau negu tie vaikai u\xc5\xbe likusius tyrimo dalyvius. Psichologai \xc5\xa1\xc4\xaf skirtum\xc4\x85 ai\xc5\xa1kina ilgalaikio streso, kur\xc4\xaf vaikai patyr\xc4\x97 d\xc4\x97l intensyvaus t\xc4\x97v\xc5\xb3 konfliktavimo, poveikiu._NEWLINE_Ir laboratorijos tyrimai, ir \xc5\xbemoni\xc5\xb3 apklausos rodo, kad teigiamos emocijos \xc5\xbemon\xc4\x97ms, kurie buvo paveikti streso, leid\xc5\xbeia sugr\xc4\xaf\xc5\xbeti \xc4\xaf normali\xc4\x85 fiziologin\xc4\x99 b\xc5\xabsen\xc4\x85. \xc5\xa0ios i\xc5\xa1vados, rodo, kad teigiamos emocijos daro \xc5\xbemones sveikesnius bei didin\xc4\x85 ilgaam\xc5\xbei\xc5\xa1kum\xc4\x85.\n_START_SECTION_\nPripa\xc5\xbeinimas\n_START_PARAGRAPH_\n2000 m. Fredrickson u\xc5\xbe savo nuopelnus pl\xc4\x97tojant \xe2\x80\x9epl\xc4\x97k ir kurk\xe2\x80\x9c teorij\xc4\x85 gavo Templeton pozityviosios psichologijos priz\xc4\x85, \xc4\xaf kur\xc4\xaf \xc4\xaf\xc4\x97jo ir $100.000 suma finansuoti jos tolimesnius tyrimus. Fredrickson tyrimai susilauk\xc4\x97 finansin\xc4\x97s paramos ir i\xc5\xa1 Nacionalinio mentalin\xc4\x97s sveikatos instituto (National Institude of Mental Health), vyriausybin\xc4\x97s JAV institucijos ir did\xc5\xbeiausios institucijos pasaulyje, kurios specializacija yra psichin\xc4\x97s sveikatos tyrimai.'